Държавен вестник, бр. 92, 2013 г., стр. 5

БРОЙ  92	
Д Ъ Р Ж А В Е Н  В Е С Т Н И К 	
СТР.  5  
Чл. 19. (1) Създава се Национална органи-
зация за осигуряване качеството на компоста 
за постигане на следните цели:
1. създаване и управление на система за 
осигуряване на качеството при управление на 
съоръженията за компостиране в съответствие 
с изискванията на наредбата и техническите 
изисквания по чл. 18, т. 1;
2. извършване на периодични проверки на 
място и удостоверяване на съответствието с 
изискванията на системата за осигуряване на 
качеството при управление на съоръженията 
за компостиране и произвеждания компост;
3. обучение на операторите на съоръжени-
ята за компостиране.
(2) Структурата и функциите на организа-
цията по ал. 1 се определят с акт на Минис-
терския съвет по предложение на министъра 
на околната среда и водите.
Г л а в а  ш е с т а
ИНФОРМАЦИЯ
Чл. 20. Лицата по чл. 3 водят отчетни книги 
и предоставят отчети съгласно изискванията 
на приложение № 4 и Наредба № 2 от 2013 г. 
за реда и образците, по които се предоставя 
информация за дейностите по отпадъците, 
както и реда за водене на публични регистри 
(обн., ДВ, бр. 10 от 2013 г.; изм. и доп., бр. 86 
от 2013 г.).
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Биоотпадъци“ са биоотпадъците по 
смисъла на § 1, т. 2 от допълнителните раз-
поредби на ЗУО. 
2. „Биоразградими отпадъци“ са биораз-
градимите отпадъци по смисъла на § 1, т. 3 
от допълнителните разпоредби на ЗУО. 
3. „Директна продажба“ е предаването 
на компоста, ферментационния продукт от 
производителя директно на потребителя на 
компоста.
4. „Индивидуална проба“ е количеството 
на пробата, взета от всяка точка за вземане 
на проби.
5. „Количество на партидата за изпитване“ е 
минимално количество компост от партидата, 
необходимо за вземане на проби за изпитване 
на компоста по съответния стандарт.
6. „Компост“ е богат на хумус продукт, съ-
държащ най-малко 15 % и не повече от 50 % 
сухо органично вещество от общото тегло, 
получен в резултат на процеса компостиране.
7. „Компостиране“ е процес на контро-
лирано аеробно, екзотермично, биологично 
разграждане на разделно събрани биоотпадъци 
и утайки с цел получаване на компост.
8. „Компостиране на място“ е дейност по 
смисъла на наредбата по чл. 43, ал. 3 ЗУО от-
носно разделното събиране на биоотпадъците.
9. „Лабораторна проба“ е тази част от 
съставната проба, която е намалена до ко-
личеството, необходимо за извършване на 
изпитванията.
10. „Области на употреба“ са следните 
възможни области на употреба на компоста, 
ферментационния продукт, органичния почвен 
подобрител или на стабилизираната органична 
фракция от МБТ: 
а) „Земеделие“, когато може да се използват 
при производството за земеделска продукция; 
б) „Ландшафтни дейности“, когато може 
да се използват като съставка за създаването 
или запазването на рекултивационния слой в 
неземеделски земи, паркове, градини, включи-
телно спортни и развлекателни съоръжения;
в) „Рекултивация на нарушени терени“ 
обхваща комплекс от инженерни, мелиора-
тивни, селскостопански, горскостопански и 
други дейности, изпълнението на които води 
до възстановяване на нарушените терени и до 
подобряване на ландшафта, с цел възстановя-
ване годността на земята за земеделско или 
горскостопанско ползване, както и оформяне 
на подходящ ландшафт;
г) „Рекултивация на депа и мини“, когато 
може да се използват като компонент за съз-
даване или запазване на рекултивационния 
слой на депото или мината;
д) „Производство на почви и растителни 
почвени среди“, когато може да се използват 
като компонент за производство на почви или 
растежни почвени среди;
е) „Производство на биофилтри“, когато 
може да се използват като съставен материал 
за производство на биофилтри.
11. „Оценъчна стойност“ е средноаритме-
тичната стойност на няколко индивидуални 
измервания на даден параметър.
12. „Органичен почвен подобрител“ е орга-
нична фракция, получена в резултат от процеса 
на компостиране или анаеробно разграждане 
на разделно събрани биоотпадъци, която не 
отговаря на критериите за качество за продукт 
като компост или ферментационен продукт, 
но може да се използва като подобрител на 
почвата в почви, непредназначени за произ-
водство на храни при определени условия.
13. „Партида компост“ е всяко отделно 
количество компост (ред, куп, купчина), 
произведено при еднакви условия и по едно 
и също време.
14. „Предварително третиране на биоотпа-
дъци“ означава предварително третиране на 
биоразградими отпадъци преди биологичния 
процес на третиране, така че да се постигне 
оптимално разграждане (например отделяне 
на примеси, хомогенизиране на входящите 
материали, регулиране на съдържанието на 
вода, размер на частиците, обем на порите 
или постигане на съотношение въглерод (C)/
азот (N), съдържание на хранителни вещества 
или добавки).
15. „Причинител на отпадъци“ е лице по 
смисъла на § 1, т. 30 от допълнителните раз-
поредби на ЗУО.
16. „Пускане на пазара“ е дейност по сми-
съла на § 1, т. 33 от допълнителните разпо-
редби на ЗУО.